text: Første spadestik til VUC-hovedkvarter
  06 juni 2011 kl. 10.12
  Først faldt to siloer - og i dag blev første spadestik til VUC Sønderjyllands nye hovedkvarter i Haderslev taget. Byggeriet skal stå færdigt om 16 måneder.
  Byggeriet til 140 mio.kr. skal markere, at VUC sønderjylland har et ønsker om "at sætte overliggeren lidt højere end mange andre steder". 
  MT Højgaard i Aabenraa har sikret sig hovedentreprisen med buddet på 140 mio. kr. for det 8000 kvm. store byggeri. Det laves i fem etager, hvor hvert dæk kan indrettes til undervisningsformål.
  
  Stålkonstruktion
  Dækkene er en stålkonstruktion med en varierende dybde fra to til seks meter. De er beklædt med aluminium - og skal skabet en naturlig skygge i den sydvendte bygning. 
  Indretningen af bygningen sker, sådan at bl.a. videnskab, sprog og kultur får hver sin specialdesignede etage med laboratorier og værksteder. Og der bliver også traditonelle klasseværelser i bygningen.
  Zeni Arkitekter, Aabenraa, Aart Architects, Århus og Cowi har udarbejdet projektet.
  